ddrg/super_eurlex huggingface dataset:
(4)

Efter gennemgangen af det materiale, som Litauen havde fremsendt i ansøgningen, kunne Kommissionen konstatere, at ostens specifikke kendetegn skyldes dens produktionsmetode og ikke kan tilskrives dens geografiske oprindelse. Varespecifikationen fastslår, at tilknytningen mellem osten »Džiugas« og dens område er baseret på dens specifikke produktionsmetode, der giver osten de fysiske, kemiske og organoleptiske kendetegn, der ikke kan findes i andre oste. Varespecifikationen påstår endvidere, at Džiugas-ostens produktionsmetode giver osten dens højere indhold af magnesium og kalcium, og at Džiugas-ostens særlige organoleptiske kendetegn, dens svagt gullige farve med grålige nuancer og dens friske smag, skyldes produktionsmetoden. I mangel af en tilknytning mellem disse faktorer og den geografiske oprindelse opfylder ansøgningen ikke de basale kriterier for registrering af en beskyttet geografisk betegnelse.
(4)

Efter gennemgangen af det materiale, som Litauen havde fremsendt i ansøgningen, kunne Kommissionen konstatere, at ostens specifikke kendetegn skyldes dens produktionsmetode og ikke kan tilskrives dens geografiske oprindelse. Varespecifikationen fastslår, at tilknytningen mellem osten »Germantas« og dens område er baseret på dens specifikke produktionsmetode, der giver osten de specifikke organoleptiske kendetegn, der adskiller den fra andre oste. Varespecifikationen bekræfter, at de organoleptiske kendetegn, der er specifikke for osten »Germantas«, dens svagt gullige farve med grøn/grålige nuancer, en svag duft af syrnet mælk, valle og pasteuriseret mælk og en svag sur aroma af pasteuriseret mælk ved høj temperatur, er knyttet til produktionsmetoden. Varespecifikationen nævner endvidere, at Germantas-ostens typiske farve skyldes dens modning i gennemsigtig eller farvet film, der begrænser lysets nedbrydning af de lysfølsomme forbindelser. I mangel af en tilknytning mellem disse faktorer og den geografiske oprindelse opfylder ansøgningen ikke de basale kriterier for registrering af en beskyttet geografisk betegnelse.
(1)

Ifølge artikel 14 i direktiv 96/82/EF sørger medlemsstaterne for, at driftslederen efter et større uheld er forpligtet til hurtigst muligt at underrette den kompetente myndighed. Ifølge direktivets artikel 15, stk. 1, underretter medlemsstaterne hurtigst muligt Kommissionen om større uheld, som er indtruffet på deres område og opfylder kriterierne i direktivets bilag VI. Direktivets artikel 15, stk. 2, foreskriver, at medlemsstaterne, så snart de i artikel 14 omhandlede oplysninger er indhentet, meddeler Kommissionen resultaterne af deres analyse af uheldet og deres anbefalinger til fremtidige forebyggende foranstaltninger.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger, har ikke underbygget forventningen om, at plantebeskyttelsesmidler, der indeholder nikotin, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(7)

Kommissionens vedtog beslutning 2008/860/EF (3) om EF-tilskud til medlemsstaternes 2008-programmer for fiskerikontrol, -inspektion og -overvågning den 29. oktober 2008. Nævnte beslutning omfattede ikke projekter til over 1 mio. EUR i forbindelse med udgifter, som Grækenland, Spanien og Italien har afholdt til anskaffelse og modernisering af skibe og luftfartøjer til kontrol og overvågning af fiskeri. Der bør derfor fastsættes maksimumsbeløb og satser for EF-tilskuddet samt betingelser for ydelse af tilskud til sådanne projekter.
(8)

I betragtning af erfaringerne med vaccination mod bluetongue i medlemsstaterne og for at forebygge indslæbning af ikke tidligere påviste serotyper i et økosystem er det nødvendigt at etablere kapacitet til, at der i nødstilfælde kan anvendes monovalente vacciner, der kun indeholder den serotype, som allerede forekommer eller udgør en direkte trussel for området. Onderstepoort Biological Products Ltd råder over den nødvendige teknologi til at fremstille egnede monovalente, svækkede vacciner af de syv serotyper, der indgår i de rutinemæssigt fremstillede tri- og tetravalente, svækkede levende vacciner til efterfølgende kombineret brug i endemiske områder, som virker effektivt på alle ni serotyper af afrikansk hestepest-virus.
(10)

Det er i afsnit 5.4 i standard EN 3-9:2006 anført, at sikkerhedsudstyret i form af sprængskiver på ildslukkeren skal aktiveres, når trykket er mellem 10 % højere end det tilladte maksimaltryk PS og prøvningstrykket PT. Sprængskiven er i standarden klassificeret som sikkerhedstilbehør. Sprængskiven er imidlertid ikke en typisk trykbegrænsende anordning, men snarere en beskyttelsesanordning, da hensigten er at begrænse skaden i tilfælde af overfyldning eller overophedning. Desuden er det i punkt 2.11.2 om trykbegrænsende anordninger i bilag I til direktiv 97/23/EF fastsat, at disse anordninger skal være konstrueret således, at trykket ikke permanent overstiger det tilladte maksimaltryk PS, og at kun et kortvarigt overtryk må overskride PS og selv da kun med 10 %. Derfor kan dette afsnit ikke give formodning om overensstemmelse med bestemmelserne i direktiv 97/23/EF.
4)

Delprogram for departementet Guadeloupe: a) Foranstaltning 4.1: forvaltning af et netværk for undersøgelser af bananfluer b) Foranstaltning 4.2: styring af risikoen for indslæbning af skadegørere via turister.
(8)

Den Videnskabelige Komité for Sundheds- og Miljørisici (VKSM) og Den Videnskabelige Komité for Nye og Nyligt Identificerede Sundhedsrisici (VKNNIS) vedtog den 18. marts 2008 og den 2. april 2008 en fælles videnskabelig udtalelse om den miljømæssige påvirkning og indvirkning på den antimikrobielle resistens for de fire stoffer, der anvendes til fjernelse af mikrobiel overfladekontaminering af fjerkrækroppe. De anførte, at der på nuværende tidspunkt ikke er tilstrækkelig viden om de potentielle negative virkninger af at bruge forskellige biocider, og konkluderede, at der ikke foreligger tilstrækkelig information til at kunne foretage omfattende kvantitative vurderinger. Der er betænkeligheder i miljømæssig henseende med hensyn til muligheden for at sprede eller udvælge mere resistente stammer og i relation til potentielle restkoncentrationer i fjerkrækroppene.
(6)

Spredning til Fællesskabet af fåre- og gedepest kan ikke altid forebygges ved de foranstaltninger, der er iværksat ved Fællesskabets grænser, men et udbrud i Fællesskabet af sygdommen ville have meget alvorlige konsekvenser og skal derfor forhindres. Marokko bør derfor støttes i sine bestræbelser på at bekæmpe sygdommen for at hindre den i at blive endemisk i landet, og der bør tilvejebringes vacciner for Marokko med henblik på vaccinationskampagnen mod fåre- og gedepest. Der bør fastsættes et loft over tilskuddets størrelse.
(2)

I tilfælde af et udbrud af Newcastle disease er der en risiko for, at sygdomsagensen spreder sig til andre fjerkræbedrifter både i den pågældende medlemsstat og til andre medlemsstater og tredjelande via handel med levende fjerkræ eller produkter heraf.
(8)

Der findes i afsnit 6 i standard EN 3-8:2006 bestemmelser om den eksperimentelle konstruktionsmetode uden beregninger. Som fastsat i punkt 2.2.4 i bilag I til direktiv 97/23/EF indeholder afsnit 6 bestemmelser om et prøvningsprogram med en række prøvninger. Direktiv 97/23/EF udelukker ikke den særskilte materialevurdering som en metode til at bevise, at de anvendte materialer er i overensstemmelse med materialespecifikationerne i punkt 4 i bilag I, når fabrikanten anvender den eksperimentelle konstruktionsmetode. Da afsnit 5 i EN 3-8:2006 ikke indeholder specifikke materialekrav, skal fabrikanten af udstyret sørge for, at de anvendte materialer er i overensstemmelse med bestemmelserne i punkt 4 i direktivets bilag I. På grundlag heraf bruges materialeegenskaberne som et parameter i trykprøvningen under prøvningsprogrammet i forbindelse med den eksperimentelle konstruktionsmetode under opsyn af det bemyndigede organ, som er ansvarligt for overensstemmelsesvurderingen af udstyret.
(10)

Den 15. september 2008 fremlagde Kommissionen en midtvejsrapport for de berørte parter med de foreløbige resultater vedrørende denne undersøgelse, dvs. at den foreløbige konklusion på undersøgelsen var, at der forekom dumping, men at der ikke var tale om væsentlig skade, og det blev understreget, at der var behov for yderligere undersøgelser vedrørende den eventuelle risiko for skade. På grundlag af de foreløbige resultater blev det anset for passende at undlade at indføre en midlertidig antidumpingtold og i stedet fortsætte undersøgelsen. Alle parter fik lejlighed til at fremlægge relevant dokumentation og fremsætte bemærkninger til de foreløbige resultater. Parter, der anmodede om det, fik også lejlighed til at blive hørt. Kommissionen fortsatte med at indhente og efterprøve alle oplysninger, som den anså for nødvendige for at træffe endelig afgørelse i sagen.
(3)

Det er hensigtsmæssigt at yde bistand til Ungarn på op til 6,5 mia. EUR under mekanismen for mellemfristet betalingsbalancestøtte til medlemsstaterne, som blev oprettet ved forordning (EF) nr. 332/2002. Denne bistand bør stilles til rådighed i sammenhæng med et lån fra Den Internationale Valutafond på 10,5 mia. SDR (ca. 12,5 mia. EUR) i henhold til et standby-arrangement, som forventes godkendt den 6. november 2008. Verdensbanken har også givet tilsagn om at yde Ungarn et lån på 1 mia. EUR.
(1)

Siden midten af 2006 har de ungarske myndigheder gjort en stor indsats for at korrigere landets akkumulerede eksterne og interne ubalancer. Til trods for de konkrete resultater, der er nået i de sidste to år, herunder en stor nedbringelse af det offentlige underskud og et gradvist fald i underskuddet på de løbende poster, er de ungarske finansmarkeder blevet udsat for et stort pres fra begyndelsen af oktober 2008.
DA Den Europæiske Unions Tidende L 33/35

KOMMISSIONENS BESLUTNING

af 28. januar 2009

om afslutning af regnskaberne for visse betalingsorganer i Belgien, Tyskland og Østrig vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2007

(meddelt under nummer K(2009) 420)

(Kun den franske, den nederlandske og den tyske udgave er autentiske)

(2009/86/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 30 og 33,

efter høring af Komitéen for Landbrugsfondene, og

ud fra følgende betragtninger:

(1) Kommissionens beslutning 2008/397/EF (2) har for regnskabsåret 2007 afsluttet regnskaberne for alle betalingsorganer undtagen regnskaberne for det østrigske betalingsorgan »AMA«, de belgiske betalingsorganer »ALV« og »Région wallonne«, de tyske betalingsorganer »Baden-Württemberg« og »Bayern«, det græske betalingsorgan »OPEKEPE«, det finske betalingsorgan »MAVI« og det portugisiske betalingsorgan »IFAP«.

(2) Efter fremsendelsen af nye oplysninger og efter yderligere kontroller kan Kommissionen nu træffe afgørelse vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), om, hvorvidt de regnskaber, som det østrigske betalingsorgan »AMA«, de belgiske betalingsorganer »ALV« og »Région wallonne« og de tyske betalingsorganer »Baden-Württemberg« og »Bayern« har fremsendt, er fuldstændige, nøjagtige og pålidelige.

(3) Ifølge artikel 30, stk. 2, i forordning (EF) nr. 1290/2005 foregriber nærværende beslutning ikke eventuelle senere beslutninger, truffet af Kommissionen, om udelukkelse fra EF-finansiering af udgifter, der ikke er afholdt efter EF-bestemmelserne —

VEDTAGET FØLGENDE BESLUTNING:

Artikel 1

Hermed afsluttes regnskaberne for det østrigske betalingsorgan »AMA«, de belgiske betalingsorganer »ALV« og »Région wallonne« og de tyske betalingsorganer »Baden-Württemberg« og »Bayern« vedrørende udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2007.

I bilaget er angivet de beløb, der under hvert program for udvikling af landdistrikterne skal tilbagebetales af eller udbetales til den enkelte medlemsstat i henhold til denne beslutning, herunder også de beløb, der følger af anvendelsen af artikel 33, stk. 8, i forordning (EF) nr. 1290/2005.

Artikel 2

Denne beslutning er rettet til Kongeriget Belgien, Forbundsrepublikken Tyskland og Republikken Østrig.

Udfærdiget i Bruxelles, den 28. januar 2009. På Kommissionens vegne Mariann FISCHER BOEL Medlem af Kommissionen

(1) EUT L 209 af 11.8.2005, s. 1.

(2) EUT L 139 af 29.5.2008, s. 40.
(5)

Efter artikel 32, stk. 6, i forordning (EF) nr. 1290/2005 kan medlemsstaterne beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen vil være større end det beløb, der skal inddrives, eller hvis inddrivelse ikke er mulig på grund af, at debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis denne beslutning ikke er truffet inden for en frist på fire år efter datoen for den første administrative eller retslige konstatering eller på otte år, hvis inddrivelsen er genstand for søgsmål ved de nationale domstole, bør de finansielle konsekvenser af den manglende inddrivelse bæres af fællesskabsbudgettet med 100 %. I den sammenfattende oversigt, der omhandles i artikel 32, stk. 3, i forordning (EF) nr. 1290/2005, angives de beløb, for hvilke medlemsstaten har besluttet ikke at fortsætte inddrivelsesprocedurerne, samt begrundelsen for beslutningen herom. Disse beløb afholdes ikke af de pågældende medlemsstater, og byrden påhviler derfor fællesskabsbudgettet. Denne beslutning foregriber ikke fremtidige overensstemmelsesbeslutninger efter forordningens artikel 32, stk. 8.
DA Den Europæiske Unions Tidende L 33/31

KOMMISSIONENS BESLUTNING

af 27. januar 2009

om afslutning af regnskaberne for betalingsorganerne i Estland over de udgifter til foranstaltninger til udvikling af landdistrikterne, der er finansieret af Den Europæiske Garantifond for Landbruget (EGFL), for regnskabsåret 2007

(meddelt under nummer K(2009) 150)

(Kun den estiske udgave er autentisk)

(2009/85/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 30 og 39,

efter høring af Komitéen for Landbrugsfondene, og

ud fra følgende betragtninger:

(1) Kommissionens beslutning 2008/395/EF (2) har for regnskabsåret 2007 afsluttet regnskaberne for alle betalingsorganer med undtagelse af det estiske betalingsorgan »PRIA« og det maltesiske betalingsorgan »MRAE«.

(2) Efter fremsendelse af nye oplysninger og efter yderligere kontroller kan Kommissionen nu træffe beslutning om, hvorvidt de regnskaber over udgifter til foranstaltninger til udvikling af landdistrikterne, som det estiske betalingsorgan »PRIA« har fremsendt, er fuldstændige, nøjagtige og pålidelige.

(3) Efter artikel 30, stk. 2, i forordning (EF) nr. 1290/2005 foregriber denne beslutning ikke Kommissionens senere beslutninger om afvisning af EF-finansiering af udgifter, der ikke er afholdt i henhold til EF-bestemmelserne —

VEDTAGET FØLGENDE BESLUTNING:

Artikel 1

Hermed afsluttes regnskaberne for det estiske betalingsorgan »PRIA« over de udgifter til foranstaltninger til udvikling af landdistrikterne, der er finansieret af Den Europæiske Garantifond for Landbruget (EGFL), for regnskabsåret 2007.

De beløb, der skal tilbagebetales af eller udbetales til medlemsstaten i henhold til denne beslutning for foranstaltninger til udvikling af landdistrikterne i Estland, er anført i bilag I og bilag II.

Artikel 2

Denne beslutning er rettet til Republikken Estland.

Udfærdiget i Bruxelles, den 27. januar 2009. På Kommissionens vegne Mariann FISCHER BOEL Medlem af Kommissionen

(1) EUT L 209 af 11.8.2005, s. 1.

(2) EUT L 139 af 29.5.2008, s. 25.

BILAG I AFSLUTNING AF BETALINGSORGANERNES REGNSKABER REGNSKABSÅR 2007 — EGFL'S UDGIFTER TIL UDVIKLING AF LANDDISTRIKTERNE I DE NYE MEDLEMSSTATER BELØB, DER SKAL TILBAGEBETALES AF ELLER UDBETALES TIL MEDLEMSSTATEN MS 2007 — Betalingsorganernes udgifter, for hvilke regnskaberne er I alt a + b Nedsættelser I alt Mellemliggende betalinger tilbagebetalt til medlemsstaten for regnskabsåret Beløb, som medlemsstaten skal tilbagebetale (–) eller have udbetalt (+) (1) afsluttet udskilte = udgifter, der er anmeldt i den årlige anmeldelse = samlede mellemliggende betalinger tilbagebetalt til medlemsstaten for regnskabsåret a b c = a + b d e = c + d f g = e – f EE EUR 40 720 193,48 0,00 40 720 193,48 0,00 40 720 193,48 36 236 291,00 4 483 902,48 (1) Da betalingerne er nået op på 95 % af finansieringsplanen, vil restbeløbet blive udbetalt ved programmets afslutning.
DA Den Europæiske Unions Tidende L 25/16

RÅDETS AFGØRELSE

af 18. december 2008

om udnævnelse af fire medlemmer af bestyrelsen for Det Europæiske Lægemiddelagentur (EMEA)

(2009/75/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 726/2004 af 31. marts 2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (1), særlig artikel 65, stk. 1 og 4,

under henvisning til den liste over kandidater, som Kommissionen udarbejdede den 16. september 2008,

under henvisning til udtalelse fra Europa-Parlamentet —

TRUFFET FØLGENDE AFGØRELSE:

Artikel 1

Mary G. BAKER, født den 27. oktober 1936 i London (Det Forenede Kongerige)

Mike O'DONOVAN, født den 26. september 1946 i London (Det Forenede Kongerige)

Lisette TIDDENS-ENGWIRDA, født den 25. juni 1950 i Amsterdam (Nederlandene) og

Henk VAARKAMP, født den 22. juni 1950 i Terschuur (Nederlandene)

udnævnes til medlemmer af bestyrelsen for Det Europæiske Lægemiddelagentur (EMEA) for en periode på tre år.

Artikel 2

Datoen for, hvornår den i artikel 1 nævnte treårsperiode begynder at løbe, fastsættes af bestyrelsen for Det Europæiske Lægemiddelagentur (EMEA).

Udfærdiget i Bruxelles, den 18. december 2008. På Rådets vegne M. BARNIER Formand

(1) EUT L 136 af 30.4.2004, s. 1.
DA Den Europæiske Unions Tidende L 24/11

RÅDETS AFGØRELSE

af 18. december 2008

om udnævnelse af medlemmerne af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen

(2009/69/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til traktaten om oprettelse af Det Europæiske Atomenergifællesskab,

under henvisning til protokollen om statutten for Domstolen, som ændret ved Rådets afgørelse 2004/752/EF, Euratom af 2. november 2004 om oprettelse af en ret for EU-personalesager (1), særlig denne protokols bilag I, artikel 3, stk. 3,

under henvisning til Rådets afgørelse 2005/49/EF, Euratom af 18. januar 2005 om forretningsordenen for det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen (2), særlig nr. 3 i bilaget til den nævnte beslutning,

under henvisning til indstilling fra Domstolens præsident af 19. november 2008, og

ud fra følgende betragtninger:

(1) I henhold til artikel 3, stk. 3, i bilag I til protokollen vedrørende statutten for Domstolen, nedsættes et udvalg bestående af syv personer, der vælges blandt tidligere medlemmer af Domstolen og af Retten i Første Instans samt jurister med anerkendte faglige kvalifikationer. I medfør af nævnte stk. 3 træffer Rådet, med kvalificeret flertal og efter indstilling fra Domstolens præsident, afgørelse om udpegelsen af medlemmerne af dette udvalg.

(2) I henhold til nr. 3 i bilaget til afgørelse 2005/49/EF, Euratom, udpeger Rådet formanden for nævnte udvalg.

(3) Disse bestemmelser bør gennemføres —

TRUFFET FØLGENDE AFGØRELSE:

Artikel 1

Følgende udpeges til medlemmer af det udvalg, som er nedsat i henhold til artikel 3, stk. 3, i bilag I til protokollen vedrørende statutten for Domstolen, for en periode af fire år fra den 10. november 2008:

Günter HIRSCH, formand

Rafael GARCÍA-VALDECASAS Y FERNÁNDEZ

Csilla KOLLONAY LEHOCZKY

Fidelma O’KELLY MACKEN

Romain SCHINTGEN

Kateřina ŠIMÁČKOVÁ

Georges VANDERSANDEN.

Artikel 2

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 18. december 2008. På Rådets vegne M. BARNIER Formand

(1) EUT L 333 af 9.11.2004, s. 7.

(2) EUT L 21 af 25.1.2005, s. 13.
(5)

Montreal-protokolparternes afgørelse XIX/18 hjemler den produktion og det forbrug, der kræves til at opfylde de væsentlige behov for kontrollerede stoffer, der er opført i Montreal-protokollens bilag A, B og C (stoffer i gruppe II og III), til laboratorie- og analyseformål som anført i bilag IV til referatet af parternes syvende møde, forudsat at betingelserne i bilag II til referatet af parternes sjette møde og i Montreal-protokolparternes afgørelse VII/11, XI/15 og XV/5 er opfyldt. Montreal-protokolparternes afgørelse XVII/10 hjemler den produktion og det forbrug af det kontrollerede stof, der er opført i Montreal-protokollens bilag E, for at opfylde behovet for methylbromid til kritiske laboratorie- og analyseformål.
(5)

Der er i forbindelse med evalueringen af dette aktivstof afdækket visse potentielle problemer. Det er på grundlag af de foreliggende data navnlig ikke blevet godtgjort, at forbrugereksponeringen er acceptabel, da der ikke er fremlagt data om arten og mængden af de relevante restkoncentrationer. Det var faktisk ikke muligt at udføre en vurdering af den akutte risiko ved metabolitten M07, fordi der ikke forelå tilstrækkelige data til at fastsætte en akut referencedosis for denne metabolit. Manglende data betød desuden, at der ikke kunne fastsættes en passende definition af restkoncentration, og at der ikke kunne foretages et skøn af mængden af restkoncentrationer i varer af forarbejdet frugt. Derudover er det konstateret, at vandorganismer udsættes for en stor risiko. Det har således ikke være muligt på grundlag af de tilgængelige oplysninger at konkludere, at triflumuron opfylder kriterierne for optagelse i bilag I til direktiv 91/414/EØF.
(42)

Intermodal transport er imidlertid et kompleks transportvalg, som berører mange forskellige aktører med forskellige forretningsmodeller, der opererer i omgivelser i begrænset skala, og som ofte stadig hver for sig er bundet af sædvaner for anvendelse af transportformer ud fra nationale traditioner. Kommissionen anerkender, at det først og fremmest er markedsaktørernes opgave at fremme intermodal transport på markederne, som der er fri adgang til, og hvor reglerne om fri konkurrence og om udbud og efterspørgsel gælder. Men for at frigøre potentialet for intermodal transport fuldstændigt, er der behov for at tilskynde operatørerne til at løbe den risiko, som overflytning fra vejtrafik til alternative transportformer indebærer.